సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
క్రికెట్ చరిత్రలో మరుపురాని.. తిరుగులేని మ్యాచ్
ఛేదనకు దిగక ముందే దక్షిణాఫ్రికా ఓటమికి మానసికంగా సిద్ధమైపోయింది. కానీ.. కెప్టెన్ గ్రేమ్ స్మిత్ జట్టులో పోరాట పటిమ నింపి
TNN | Updated:
Mar 12, 2017, 11:16AM IST
ఆస్ట్రేలియా కవ్వింపులకు పెట్టింది పేరు.. అలాంటి జట్టు వన్డేల్లో ప్రపంచ రికార్డు స్కోరు చేస్తే ఇక ప్రత్యర్థిపై ఎలాంటి అవహేళనలకు దిగుతుందో ప్రత్యేకంగా చెప్పాల్సిన పనిలేదు. సరిగ్గా 11 ఏళ్ల క్రితం దక్షిణాఫ్రికా ఇలాంటి అవమానాన్నే ఎదుర్కొంది. 2006, మార్చి 12న జోహనెస్ బర్గ్ వేదికగా జరిగిన వన్డేలో తొలుత బ్యాటింగ్ చేసిన ఆస్ట్రేలియా 50 ఓవర్లలో 4 వికెట్ల నష్టానికి 434 పరుగుల భారీ స్కోరు చేసింది. అప్పటి కెప్టెన్ రికీ పాంటింగ్ 105 బంతుల్లోనే 13 ఫోర్లు, 9 సిక్సర్లతో 164 పరుగులు చేశాడు. అతనికి తోడుగా మైకేల్ హసీ (81), సైమన్ కటిచ్ (79) రెచ్చిపోయి బ్యాటింగ్ చేయడంతో రికార్డు స్కోరుతో కంగారూలు సఫారీలను వెక్కిరించారు.
ఛేదనకు దిగక ముందే దక్షిణాఫ్రికా ఓటమికి మానసికంగా సిద్ధమైపోయింది. కానీ.. కెప్టెన్ గ్రేమ్ స్మిత్ జట్టులో పోరాట పటిమ నింపి ఓపెనర్&zwnj;గా 55 బంతుల్లోనే 90 పరుగులతో దారి చూపించాడు. అతని స్ఫూర్తితో రెచ్చిపోయిన హిట్టర్ గిబ్స్ కూడా 111 బంతుల్లోనే 21 ఫోర్లు, 7 సిక్సర్ల సాయంతో 175 పరుగులతో కంగారూల బౌలర్లను ఉతికారేశాడు. ఒకవైపు వరుసగా వికెట్లు పడిపోతున్నా.. ఎక్కడా గిబ్స్ దూకుడు తగ్గించలేదు. అయితే జట్టు స్కోరు 299 వద్ద గిబ్స్ భారీ షాట్&zwnj;కి ప్రయత్నించి ఔటవడంతో దక్షిణాఫ్రికా కొంచెం తడబడినట్లు కనిపించింది. ఏబీ డివిలియర్స్ (14)తో పాటు కలిస్ (20), కెంప్ (13) నిరాశపరిచారు. కానీ.. మార్క్ బౌచర్ (50) చివరి వరకూ పోరాడి మరో బంతి మిగిలి ఉండగానే 438/9తో దక్షిణాఫ్రికాను గెలిపించి ఔరా అనిపించాడు. ఇప్పటి వరకు వన్డేల్లో ఇంత పెద్ద లక్ష్యాన్ని ఛేదించిన జట్టు క్రికెట్ చరిత్రలోనే లేకపోవడం విశేషం. గత ఏడాది పాకిస్థాన్&zwnj;తో జరిగిన వన్డే మ్యాచ్&zwnj;లో తొలుత బ్యాటింగ్ చేసిన ఇంగ్లాండ్ 444 పరుగుల రికార్డు ఇప్పుడు తొలి స్థానంలో ఉంది. కానీ ఛేదనలో మాత్రం దక్షిణాఫ్రికా రికార్డు నెం.1.